**Paerewa Paetae**

|  |  |  |  |  |  |  |  |
| --- | --- | --- | --- | --- | --- | --- | --- |
| **Aronga** | | Hangarau Matihiko 1.1 | | | | | |
| **Ingoa** | | Whakawhanake i tētahi tono mō tētahi hua matihiko | | | | | |
| **Kaupae** | 1 | **Whiwhinga** | 3 | | **Aromatawai** | | ā-Roto |
| **Marau akoranga** | Hangarau | | | | | | |
| **Kokonga akoranga** | Hangarau Matihiko | | | | | | |
| **Mana rēhita** | | Kua rēhitatia | | **Te rā i mana ai** | | 23 o Whiringa-a-rangi 2017 | |
| **Te rā e arotakengia ai** | | 31 o Hakihea 2019 | | **Te rā i puta ai** | | 23 o Whiringa-a-rangi 2017 | |

E hāngai ana tēnei paerewa paetae ki te whanaketanga o tētahi tono mō tētahi hua matihiko.

**Paearu Paerewa**

|  |  |  |
| --- | --- | --- |
| **Paetae** | **Kaiaka** | **Kairangi** |
| * Ka whakawhanake i tētahi tono mō tētahi hua matihiko. | * Ka whakawhanake i tētahi tono mātau mō tētahi hua matihiko. | * Ka whakawhanake i tētahi tono whaikiko mō tētahi hua matihiko. |

**Kōrero Whakamahuki**

1. I ahu mai tēnei paerewa paetae i te Taumata 6 o te wāhanga ako Hangarau o te marau *New Zealand Curriculum*, i whakaputaina e Te Pou Taki Kōrero i te tau 2007. E hāngai ana hoki ki ngā kōrero kua tuhia i te *Teaching and Learning Guide for Technology*, i whakaputaina e Te Tāhuhu o te Mātauranga, ā, ka kitea ki <http://seniorsecondary.tki.org.nz>.

He mōhiohio atu anō ka kitea ki <http://www.technology.tki.org.nz/>.

He tohutoro ki ngā mōhiohio hāngai kei te rauemi *Safety and Technology Education: A Guidance Manual for New Zealand Schools,* i whakaputaina e Te Tāhuhu o te Mātauranga, ā, ka kitea ki <http://technology.tki.org.nz/Technology-in-the-NZC/Safety-in-Technology-Education-revised-2017>, ki te Ture Hauora me te Haumaru ki te Wāhi Mahi 2015 hoki.

I ahu mai hoki tēnei paerewa paetae i *Te Marautanga o Aotearoa*. Mō ētahi atu kōrero e hāngai ana ki ngā putanga ka whai wāhi i tēnei paerewa tēnā tirohia te [Papa Whakaako](http://tmoa.tki.org.nz/Te-Marautanga-o-Aotearoa/Taumata-Matauranga-a-Motu-Ka-Taea) kia kitea te wāhanga ako tika.

1. Ka kapi i te paearu *whakawhanake i tētahi tono mō tētahi hua matihiko:*

* te kōrero whakaputanga mō te tono, arā, te hopanga, te take rānei, te hōkaitanga, te whāinga me te horopaki
* ngā ritenga (tae atu ki ngā tohutohu)
* ngā kaiwhakamahi mutunga
* ngā rauemi ka hiahiatia (hei tauira, ngā tāngata, ngā taputapu, te matapaetanga o te angawā).

Ka kapi i te paearu *whakawhanake i tētahi tono mātau mō tētahi hua matihiko*:

* te whakamahinga o ngā kōrero arotake me te rangahau ki te whakapai ake i te tono
* te whakaūnga ka kitea mārika i te tono, ngā hononga i waenganui i ngā ritenga, ngā kaiwhakamahi mutunga me ngā rauemi ka hiahaitia.

Ka kapi i te paearu *whakawhanake i tētahi tono whaikiko mō tētahi hua matihiko* te parahau, me ngā tāunakitanga, ka tutuki i te tono ngā ritenga katoa mō te whānuitanga o te kaupapa.

1. Ko te *tono mō tētahi hua matihiko* tētahi tuhinga ka āta whakahua i te hōkaitanga o te kaupapa.
2. He otinga te *hua matihiko* kua whanakehia me tētahi/ngā pūrere matihiko.
3. Ka kitea ngā TIkanga Aromatawai e hāngai ana ki tēnei paerewa paetae ki <http://ncea.tki.org.nz/Resources-for-Internally-Assessed-Achievement-Standards>.

**Tātari Kounga**

1. Me mātua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa ka rēhita ai i ngā hua ka puta mai i ngā aromatawai ki ngā paerewa paetae.

2. Me uru ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana i ā rātou hōtaka ki ngā paerewa paetae, ki ngā pūnaha whakarite e tika ana mō aua paerewa paetae.

Ko te tohutoro ki te Mahere Whakamana, Whakaōritenga hoki 0233